Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106709&kokkuvotted=false&jaotusedVaikimisiAvatud=
Timestamp: 2020-01-20 13:39:37+00:00

Document:
eelmenetluse käigus tehtud kohtumäärustele
erikaebusi ja -proteste läbivaatavad kohtud (AKKS § 71)
esitamise tähtaeg vahi alla võtmisel (AKKS § 73)
kassatsioonkaebuse käiguta jätmise korral
kohtuniku määruse peale vara välisriigile üleandmiseks
kuriteo toimepanemise vahendi erikonfiskeerimine
kuriteo vahetuks objektiks olnud väärtuse erikonfiskeerimine
läbi vaatamata jätmine
läbivaatamise kord ja tähtaeg
menetluskord (AKKS § 72)
Riigikohtule esitatavad erikaebused ja -protestid
tähtaja ennistamata jätmise määruse peale
täitemenetluse käigus esitatavad erikaebused ja -protestid
tõkendina kohaldatava kautsjoni küsimustes
tõkendina vahi alla võtmise küsimuses
tõkendina vahi alla võtmise küsimustes
vaidlustatavad küsimused ja kohtulahendid
3-1-1-119-02 Riigikohus 19.11.2002
Esimese astme kohtuniku määrus, millega lõpetatakse kriminaalmenetluse KarS RS § 3 lg 1 alusel põhjendusega, et isikule kriminaalkoodeksi järgi süüksarvatud kuriteokoosseisule vastab 1. septembril 2002. a jõustunud KarS-i järgi väärteokoosseis, on oma sisult terviklahendus, mis välistab asja edasise menetlemise ja seetõttu peab saama seda erikaebe korras vaidlustada. Määruse puhul, millega kohus lõpetab kriminaalmenetluse KarS RS § 3 lg 1 alusel, on põhjendatud selle vaidlustamine erikaebe korras.
3-1-1-97-02 Riigikohus 24.09.2002
Tõkendina vahi all pidamise muutmise taotluse rahuldamata jätmine erikaebe korras vaidlustatav. See seisukoht kehtib ka juhtudel, mil taotletakse vahi all pidamise asendamist isikliku käendusega. Üksnes juhtudel, mil taotletakse tõkendina vahi all pidamise muutmist ja selle asendamist kautsjoniga, võib kohtupoolne keeldumine muuhulgas ka tõkendina vahi alla pidamise muutmisest olla erikaebe korras kaevatav, kuid seda vaid põhjusel, et kooskõlas AKKS § 68 lg 1 p-s 1 sätestatuga on erikaebe korras vaidlustatav kautsjoni kohaldamata jätmine.
3-1-1-78-02 Riigikohus 13.06.2002
süüdimõistetu osavõtt kohtuistungist
Süüdimõistetu osavõtt kohtuistungist kohtuotsuse täitmisel tekkinud küsimuse peale esitatud erikaebuse läbivaatamiseks ei ole kohustuslik ja tema etapeerimata jätmine sellele seaduslik.
AKKS § 71 lg 1 kohaselt lahendab ringkonnakohus erikaebused ja -protestid esimese astme kohtu määrustele lõplikult.
3-1-1-13-02 Riigikohus 11.02.2002
AKKS § 68 lg 1 p-st 1 lähtuvalt ei ole erikaebe korras vaidlustatav kohtumäärus, millega jäetakse vahi alla võtmise tõkend muutmata.
3-1-1-121-01 Riigikohus 09.01.2002
Vara arestimise määrus ei kuulu AKKS §-des 68 ja 69 loetletud erikaebe korras vaidlustavate määruste hulka. Kui lähtudes Riigikohtu praktikale laiendatakse erikaebeõigust juhtudele, mil kohtumäärusega piiratakse mingit põhiõigust. Ka vara arestimise määrus tuleb lugeda põhiõigust piiravaks.
Rahapesu andmebüroo poolse rahapesukahtlusega seotud informatsiooni kontrollimise raames tuleb lugeda kriminaalmenetlus alanuks arvates hetkest, mil tehakse sisuliselt esimene uurimis- või muu kriminaalmenetluse toiming. Sisuliselt selliseks kriminaalmenetlust alustavaks toiminguks tuleb lugeda ka vara arestimist. Põhiõiguste kaitse aspektist on oluline, et kohtunik ei tohi anda luba vara arestimiseks ja kohtu poolt loa andmist ei saa lugeda põhiõiguste piiramise kuritarvituste ärahoidmiseks, kui vara arestimise alused pole piisavalt põhjendatud.
Seadusandja pole üheselt määratlenud Rahapesu andmebüroo pädevust kriminaalmenetluses.
vara arestimine kriminaalmenetlust alustava toiminguna
Kriminaalmenetlus loetakse alanuks arvates hetkest, mil tehakse sisuliselt esimene uurimis- või muu kriminaalmenetluse toiming. Sisuliselt selliseks kriminaalmenetlust alustavaks toiminguks tuleb lugeda ka vara arestimist.
3-1-1-123-01 Riigikohus 19.12.2001
AKKS § 71 lg 1 kohaselt lahendab ringkonnakohus erikaebused ja -protestid esimese astme kohtu ja kohtuniku määruse peale lõplikult.
3-1-1-78-01 Riigikohus 20.06.2001
Kui kassatsioonkaebuse käiguta jätmise määrus tähendab sisuliselt selle läbivaatamata jätmist, siis on see erikaebe korras vaidlustatav.
3-1-1-74-01 Riigikohus 06.06.2001
Vastavalt AKKS § 71 lg-le 1 lahendab ringkonnakohus erikaebused või -protestid, mis on esitatud esimese astme kohtu ja kohtunike määruste peale, lõplikult. AKKS § 71 lg 2 sätestab ammendavalt juhtumid, mil ringkonnakohtu määruse peale on võimalik esitada erikaebusi ja -proteste Riigikohtule. Täitemenetluse käigus tehtavad määrused sellesse loetellu ei kuulu.
3-1-1-72-01 Riigikohus 21.05.2001
Tulenevalt kriminaalmenetluse alustamist puudutavate seadusemuudatuste jõustumisest on alates 1. juulist 2000. a kohtueelse menetlusega tegemist kõigis kiirmenetluse asjades. KrMK §-des 357 ja 358 sätestatu pinnalt saab aga endiselt väita, et seadusandja tahe on suunatud sellele, et kiirmenetluse kohaldamisel kulgeks menetluse kohtueelne osa kiiremini kui üldmenetluse puhul ja et need kriminaalasjad jõuaksid kiiremini kohtumenetlusse.
Kiirmenetluse raames kohtusse saadetud kriminaalasja tagastamine esimese astme kohtu poolt eeluurimise läbiviimiseks ei ole käsitatav kogu varasema kriminaalmenetluse tühistamisena. Küll aga tähendab see vastavalt KrMK § 3631 lg-s 3 sätestatule, et varem kohtueelselt läbiviidud uurimis- ja muud menetlustoimingud peavad laienema täiemahuliseks eeluurimiseks ja et kiirmenetlus on lõppenud.
3-1-1-14-01 Riigikohus 20.02.2001
Erikaebust või -protesti saab Riigikohtule esitada ka nende määruste peale, mille ringkonnakohus on teinud AKKS § 69 loetletud küsimustes.
täitmisel tekkivate küsimuste otsustamine
Kohtuotsuse täitmisel ilmnenud kahtlusi ja ebaselgusi võib kohus lahendada ka omal initsiatiivil. Trükivigu võib kohtulahendis parandada KrMK § 336 lg-s 1 ettenähtud korras, teistmis- või kohtuvigade parandamise menetlus ei ole selleks nõutav.
3-1-1-13-01 Riigikohus 31.01.2001
Ringkonnakohtu kohtuniku määrus, mis on nimetatud kassatsioonkaebuse käiguta jätmise määruseks, kuid sisuliselt on kassatsioonkaebuse läbivaatamata jätmise määrus, on erikaebe korras vaidlustatav. Kui ringkonnakohtunik jätab kassatsioonkautsjonit mittetasunud isiku esitatud kaebuse läbi vaatamata, peab kassaatorit kohtumääruses kohustama mitte üksnes tasuma kautsjoni, vaid ka kindlaks kuupäevaks esitama ringkonnakohtule kautsjoni tasumist kinnitava dokumendi.
3-1-1-109-00 Riigikohus 06.12.2000
Kohtukaebe õiguse instituudi mõttest ja põhiõigusliku kohtukaebeõiguse tagamise vajadusest tulenevalt võib AKKS § 68 lg-s 1 ja §-s 69 ettenähtud erikaebe võimalusi laiendades lugeda põhjendatuks ka kriminaalmenetluse alustamisest keeldumise määruse vaidlustamise erikaebe korras.
3-1-1-113-00 Riigikohus 27.11.2000
Menetlusosaliste mitteilmumine ringkonnakohtu istungile ei takista erikaebuse läbivaatamist. Nõuet, et ringkonnakohus peab isiku vahi all pidamisega seostuva erikaebuse kindlasti läbi vaatama enne vahi all pidamise tähtaja möödumist, ei ole seadusega kehtestatud.
Ringkonnakohtul puudub alus menetleda erikaebust kohtu vahistamismääruse peale, kui vahistamismäärus on õigusliku sisu kaotanud seetõttu, et isik vibib vahi all teise kohturingkonda kuuluva kohtu vahistamismääruse alusel või on tema vahi all pidamise tähtaeg möödunud. Sellisel juhul ei ole ringkonnakohtul võimalik kõrvaldada kaevatava määruse sisulisi puudusi.
3-1-1-78-00 Riigikohus 15.08.2000
vahi all viibiva kohtualuse (süüdimõistetu ) poolt erikaebuse esitamise tähtaeg
AKKS § 6 lg 2 kohaselt võib vahi all viibiv kohtualune (süüdimõistetu) erikaebust esitada 10 päeva jooksul, alates kohtuotsuse ärakirja kättesaamisele järgnevast päevast.
3-1-1-41-00 Riigikohus 21.03.2000
Ringkonnakohus võib vahistamismääruse peale esitatud erikaebuse jätta läbi vaatamata ka juhul, kui vaidlustatud vahistamismäärus on õigusliku sisu kaotanud seetõttu, et isik viibib vahi all juba uue vahistusmääruse alusel.
pädevus erikaebuse ja -protesti läbivaatamisel
Juhul kui ringkonnakohus on erikaebe menetluse tulemina lahendanud üksnes vahi all pidamisega seostuvat, puudub Riigikohtul õigus ringkonnakohtu vastava määruse seaduslikkuse üle otsustamisel kaaluda seda, kas vahi alla võetu on või ei ole süüdi talle inkrimineeritud kuritegude toimepanemises.
3-1-1-12-00 Riigikohus 26.01.2000
PS § 21 lg 2
Juhul kui vahistamismäärust kohtuistungil tervikuna ei avaldatud, võib seda vaidlustada 10 päeva jooksul arvates päevast, mil määrus oli menetlusosalistele tervikuna kättesaadav.
isiku põhiõiguste piiramise või võtmise tähtaja algus
Isiku põhiõiguste, sealhulgas vabaduse piiramise või selle võtmisega seotud tähtaegade kulgemise algust tuleb arvata vastava põhiõiguse piiramise või võtmise hetkest, mitte aga sellele järgnevast tunnist või päevast.
Ringkonnakohtu määrust, millega on korrigeeritud esimese astme kohtu määrust vahi alla võtmiseks, võib lugeda Riigikohtus vaidlustatavaks AKKS § 71 lg 2 mõistes.
KrMK § 73 lg-st 5-1 tulenevalt on vahi alla võtmise ja vahi all pidamise tähtaja pikendamise alused kattuvad, mistõttu kohtunik võib vahi all pidamise tähtaja pikendamise taotluse rahuldamise asemel isiku vahi alla võtta.
3-1-1-121-99 Riigikohus 30.12.1999
Kaitsja apellatsioonkaebuse esitamise tähtaja ennistamise aluseks ei saa olla tema enda süü kaebuse mittetähtaegses esitamises ning kaebuse tähtaegselt esitamata jätmine lepingulise kaitsja poolt ei anna alust kohtualuse esitatud kaebuse tähtaja ennistamiseks.
tõendamiskoormis vaidluse korral kaebuse esitamise aja üle
Juhul kui isik annab apellatsioonkaebuse kohtukantseleisse ise vahetult üle, peab ta veenduma kaebusele õige registreerimiskuupäeva märkimmises. Vaidluse korral registreerimiskuupäeva õigsuse üle lasub tõendamiskoormis kaebuse esitajal.
AKKS § 68 lg 1 p 8 kohaselt võib tähtaja ennistamata jätmise määruse peale erikaebust esitada see menetlusosaline, kelle taotlust tähtaja ennistamiseks ei ole rahuldatud.

References: § 71
 § 73
 § 72
 Riigikohus 
 § 3
 kohus 
 § 3
 Riigikohus 
 § 68
 Riigikohus 
 § 71
 Riigikohus 
 § 68
 Riigikohus 
 Riigikohus 
 § 71
 Riigikohus 
 Riigikohus 
 § 71
 § 71
 Riigikohus 
 § 3631
 Riigikohus 
 § 69
 kohus 
 § 336
 Riigikohus 
 Riigikohus 
 § 68
 Riigikohus 
 Riigikohus 
 § 6
 Riigikohus 
 Riigikohus 
 § 21
 § 71
 § 73
 Riigikohus 
 § 68